C 463/22
SK
Úradný vestník Európskej únie
5.12.2022
VŠEOBECNÝ SÚD Rozsudok Všeobecného súdu z 28. septembra 2022 – Päivi Leino-Sandberg/Parlament (Vec T-421/17 RENV) (1) („Prístup k dokumentom – Nariadenie (ES) č. 1049/2001 – Dokument týkajúci sa rozhodnutia, ktorým sa tretej osobe zamieta úplný prístup k trialógovým tabuľkám týkajúcim sa návrhu nariadenia Parlamentu a Rady o Europole a ktorým sa zrušujú rozhodnutia 2009/371/SVV a 2005/681/SVV – Zamietnutie prístupu – Článok 4 ods.
2 druhá zarážka nariadenia č. 1049/2001 – Výnimka týkajúca sa ochrany súdneho konania a právneho poradenstva“) (2022/C 463/29) Jazyk konania: angličtina Účastníci konania Žalobkyňa: Päivi Leino-Sandberg (Helsinky, Fínsko) (v zastúpení: O. Brouwer, B. Verheijen a S. Schubert, advokáti) Žalovaný: Európsky parlament (v zastúpení: N. Görlitz a J.-C. Puffer, splnomocnení zástupcovia) Vedľajší účastníc), ktorí v konaní podporujú žalobcu: Fínska republika (v zastúpení: M. Pere, splnomocnený zástupca), Švédske kráľovstvo (v zastúpení: C. Meyer-Seitz, H. Shev, H. Eklinder, A. Runeskjöld, M. Salborn Hodgson a R. Shahsavan Eriksson, splnomocnení zástupcovia)
Predmet veci Svojou žalobou podanou na základe článku 263 ZFEÚ sa žalobkyňa domáha zrušenia rozhodnutia Európskeho parlamentu A(2016) 15112 z 3. apríla 2017, ktorým je bol zamietnutý prístup k rozhodnutiu Parlamentu A(2015) 4931 z 8. júla 2015, ktoré bolo adresované Emiliovi De Capitani
Výrok rozsudku 1.
Rozhodnutie Európskeho parlamentu A(2016) 15112 z 3. apríla 2017, ktorým bol Päive Leino-Sandberg zamietnutý prístup k rozhodnutiu Parlamentu A(2015) 4931 z 8. júla 2015, ktoré bolo adresované Emiliovi De Capitani, sa zrušuje. 2.
Parlament znáša vlastné trovy konania a je povinný nahradiť trovy, ktoré vynaložila Päivi Leino-Sandberg. 3.
Fínska republika a Švédske kráľovstvo znášajú vlastné trovy konania.
(1)
Ú. v.
EÚ C 293, 4.9.2017.
Rozsudok Všeobecného súdu z 12. októbra 2022 – Corneli/ECB (Vec T-502/19) (1) („Hospodárska a menová únia – Banková únia – Ozdravenie a riešenie krízových situácií úverových inštitúcií – Opatrenia včasnej intervencie – Rozhodnutie ECB o zavedení dočasnej správy nad Banca Carige – Žaloba o neplatnosť – Žaloba podaná akcionárom – Aktívna legitimácia – Záujem odlišný od záujmu banky – Prípustnosť – Nesprávne právne posúdenie pri určení právneho základu – Konformný výklad vnútroštátneho práva súdom Únie – Hranica – Zákaz výkladu vnútroštátneho práva contra legem“) (2022/C 463/30) Jazyk konania: taliančina Účastníci konania Žalobkyňa: Francesca Corneli (Velletri, Taliansko) (v zastúpení: M. Condinanzi, L. Boggio a F. Ferraro, advokáti)